Jurij Alexandrovič Filipčenko

Jurij Alexandrovič Filipčenko (rus. Юрий Александрович Филипченко) (* 1. (13.) február 1882, Zlyň, Bolchovský kraj, Oriolská gubernia, Ruská ríša – † 19. máj 1930, Leningrad, ZSSR) bol sovietsky biológ a genetik, ktorý uviedol do evolučnej vedy pojmy mikroevolúcia a makroevolúcia. Bol učiteľom T. Dobzhanského. Hoci on sám bol prívržencom progresívnej evolúcie resp. ortogenézy, bol jeden z prvých vedcov, ktorí včlenili do evolučnej teórie Mendelove zákony, a tak výrazne ovplyvnili tzv. Modernú evolučnú syntézu.

Založil genetické laboratórium v Leningrade, v ktorom sa prevádzal experimentálny výskum s octovými muškami. Theodosius Dobzhansky s ním spolupracoval od roku 1924.

Referencie

Sovietski biológovia